stanford-oval/wikipedia huggingface dataset:
1878 במדע
נולדו

1 בינואר – אגנר ארלנג, מתמטיקאי דני (נפטר ב-1929)
25 בינואר – ארנסט אלקסנדרסון, ממציא אמריקאי (נפטר ב-1975)
5 בפברואר – אנדרה סיטרואן, ממציא צרפתי (נפטר ב-1935)
8 בפברואר – מרטין בובר, פילוסוף אוסטרי-ישראלי (נפטר ב-1965)
28 בפברואר – פייר פאטו, מתמטיקאי צרפתי (נפטר ב-1929)
4 במרץ – פטר אוספנסקי, פילוסוף רוסי (נפטר ב-1947)
28 באוגוסט – ג'ורג' הויט ויפל, רופא אמריקאי, חתן פרס נובל (נפטר ב-1976)
25 בדצמבר – לואי שברולה, ממציא אמריקאי (נפטר ב-1941)
נפטרו

18 בינואר – ויליאם סטוקס, רופא אירי (נולד ב-1804)
18 בינואר – אנטואן בקרל, פיזיקאי צרפתי, סבו של אנרי בקרל (נולד ב-1788)
19 בינואר – אנרי ויקטור רניו, כימאי צרפתי (נולד ב-1810)
8 בפברואר – אליאס פריס, בוטנאי שוודי (נולד ב-1794)
10 בפברואר – קלוד ברנאר, פיזיולוג צרפתי (נולד ב-1813)
26 בפברואר – אנג'לו סצ'י, אסטרונום איטלקי (נולד ב-1818)
20 במרץ – יוליוס פון מאייר, פיזיקאי גרמני (נולד ב-1814)
13 במאי – ג'וזף הנרי, פיזיקאי אמריקאי (נולד ב-1797)
6 ביוני – רוברט סטירלינג, ממציא סקוטי (נולד ב-1790)
23 ביולי – קרל פון רוקיטנסקי, רופא אוסטרי (נולד ב-1804)
1881 במדע

| 0 | 1 | 2 | 3 |
| --- | --- | --- | --- |
|  |  | 1881  במדע |  |
< · 1879 · 1880 — 1881 — 1882 · 1883 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
ארכאולוגיה

תחילת חפירות בתימגאד, אלג'יריה.
ביולוגיה

חקר סוס פרז'וואלסקי
טכנולוגיה

16 במאי – הפעלת חשמלית ראשונה בברלין. המערכת נבנתה על ידי חברת סימנס.
26 בספטמבר – Godalming שבאנגליה היא העיר ראשונה בעולם עם תאורה חשמלית ברחובות.
10 באוקטובר – תיאטרון סבוי הוא הבניין הראשון בעולם עם תאורה חשמלית.
כימיה

הוצאה לאור של המהדורה הראשונה של Handbuch der organischen Chemie.
מתמטיקה

גילוי חוק בנפורד
רפואה

25 בספטמבר – ביצוע ראשון של ניתוח קיסרי בשיטה מודרנית
גילוי חיסון נגד גחלת על ידי לואי פסטר
תיאור ראשון של טאי זקס.
המצאת מד לחץ דם
נולדו

31 בינואר – אירווינג לאנגמיור, כימאי אמריקאי (נפטר ב-1957)
1 במאי – פייר טייאר דה שארדן, אנתרופולוג צרפתי (נפטר ב-1955)
6 באוגוסט – אלכסנדר פלמינג, בקטריולוג סקוטי (נפטר ב-1955)
נפטרו

3 בפברואר – ג'ון גולד, אורניתולוג אנגלי (נולד ב-1804)
23 ביוני – מתיאס שליידן, בוטנאי גרמני (נולד ב-1804)
27 ביולי – יואט ווטסון, ביולוג אנגלי (נולד ב-1804)
31 באוקטובר – ג'ורג' דהלונג, חוקר ארצות אמריקאי (נולד ב-1844)
סקנדינביאן איירליינס

בואינג 737-800 של החברה
בומברדייה CRJ-900 בצבעי החברה
איירבוס A330-300 של החברה
איירבוס A340-300
איירבוס A319 של החברה
סקנדינביאן איירליינס (באנגלית: Scandinavian Airlines System) או בקיצור SAS (בעברית שמה נכתב בקיצור כסאס)היא חברת התעופה הלאומית של המדינות הסקנדינביות: שוודיה, דנמרק ונורווגיה. החברה מפעילה טיסות משלוש המדינות לרחבי אירופה, המזרח התיכון, המזרח הרחוק וצפון אמריקה. בסיסה הגדול ביותר של החברה נמצא בנמל התעופה קופנהגן קסטרופ.
תולדות החברה

החברה הוקמה ב-1 באוגוסט 1946 כאשר 3 חברות התעופה של שוודיה, דנמרק, ונורווגיה אוחדו לחברה אחת גדולה כשהחלוקה בין 3 המדינות במניות הייתה 28.6% לנורווגיה ודנמרק ו-42.8% לשוודיה. החברה החלה להפעיל טיסות נוסעים ב-17 באוקטובר באותה שנה.
בשנות ה-50 פתחה החברה קווים ליעדים רבים באירופה. ב-1954 הייתה לחברה הראשונה שטסה מאירופה לאמריקה מעל הקוטב הצפוני בקו ללוס אנג'לס, ובשנת 1957 פתחה החברה קו שני לטוקיו דרך אלסקה, וזאת מכיוון שברית המועצות לא איפשרה לחברות אירופאיות לטוס מעל שטחה. בשנת 1959 נכנסה החברה רשמית ל"עידן הסילון" כשרכשה את מטוס הסילון הראשון שלה מדגם קרוול.
בשנת 1960 רכשה החברה את מטוס הנוסעים לטווח ארוך הנפוץ באותה תקופה דאגלס DC-8. באותה התקופה החלה החברה לקנות גם מטוסים מדגם דאגלס DC-9-40 לטווחים קצרים, מטוסים אלה שירתו בחברה עד שנת 2002.
בשנות ה-70 רכשה החברה את מטוסיה הראשונים מדגם בואינג 747-200, לרכישה זאת קדמו חששות רבים מפשיטת רגל כמו חברות אחרות שרכשו מטוסים אלה. בשנת 1977 רכשה החברה מטוסים מדגם איירבוס A300 לביצוע הקו בין סטוקהולם וקופנהגן ללונדון.
בשנת 1984 הקימה החברה חברה בת לביצוע טיסות מקומיות משדות תעופה קטנים לשדות תעופה גדולים, לצורך זה רכשה החברה מטוסי פוקר F-27. בשנת 1988 הזמינה החברה 9 מטוסי בואינג 767-300ER לביצוע הקווים הארוכים בחברה ו-61 מטוסי מקדונל דאגלס לביצוע הטיסות הקצרות.
בשנת 1991 אירעה ההתרסקות הראשונה בתולדות החברה בעיר גוטרורה אשר בצפון שוודיה. בשנת 1993 רכשה החברה את חברת linyeflyg אשר ביצעה טיסות פנימיות בשוודיה וכך ביססה את עצמה כחברה היחידה לטיסות פנימיות בשוודיה עד 1994. בשנת 1994 נכשל ניסיון לאחד את החברה עם החברות KLM, אוסטריאן איירליינס, וסוויסאייר תחת השם "אלקזאר". בשנת 1995 חתמה החברה על הסכם לרכישת 41 מטוסים מדגם בואינג 737-600 עם אפשרות להחלפת חלק מההזמנה למטוס אחר מהדור השני של בואינג 737.
בשנת 1997 ייסדה החברה ביחד עם יונייטד איירליינס, אייר קנדה, לופטהנזה, ותאי את ברית החברות סטאר אלייאנס, אשר עד היום היא ברית חברות התעופה הגדולה בעולם.
בשנת 1999 חתמה החברה על הסכם לרכישת מטוסי איירבוס A330 ואיירבוס A340 אשר החליפו את מטוסי הבואינג 767. בשנת 2000 רכשה החברה מטוסי דה הבילנד דאש Q400 אשר החליפו את מטוסי הפוקר 50. באותה שנה החליטה החברה לרכוש גם מטוסי איירבוס A321 לביצוע הקווים בין 3 ערי הבירה של סקנדינביה והקווים ללונדון, פריז, ופרנקפורט. בשנת 2001 נכנסו מטוסי האיירבוס A340 לשירות. בסופה של אותה שנה התרסק מטוס מקדונל דאגלס MD-87 לאחר המראה מנמל התעופה לינאטה במילאנו לאחר שהתנגש במטוס קל שהמריא משדה אחר באותו הזמן.
בשנת 2004 הופרדה החברה ל-4 מחלקות נפרדות (סאס שוודיה, סאס דנמרק, סאס נורווגיה, סאס אינטרנשיונל), אשר לא תלויות באחרות אך כולן כפופות להנהלה מרכזית, מבנה זה בוטל בשנת 2009 והחברה אוחדה שוב. כמו כן בוצעה רפורמה בחברה כאשר כל מדינה הוציאה 50% ממניותיה למכירה.
בשנת 2007 אירעו במטוסי הדאש 8-Q400 תקלות בגלגלי המטוס מה שגרם ל-3 מטוסים שונים לנחות נחיתות חירום תוך תקופה קצרה, בעקבות תקלות אלו הוציאה החברה את המטוסים מסוג זה משירות בחברה.
בתחילת העשור השני של המאה ה-21, בעקבות השינויים הגדולים בעולם התעופה האזרחית ובראשם כניסת חברות תעופה זולה רבות לשוק, נקלעה החברה לקשיים רבים ונאלצה לבצע שינויים וקיצוצים רבים בשורותיה על מנת לחזור להיות רווחית.
צי המטוסים

צי המטוסים של החברה נכון לאוקטובר 2020:
| כלי טיס | בצי | בהזמנה | נוסעים> C | נוסעים> Y | נוסעים> M | נוסעים> סה"כ | הערות |
| --- | --- | --- | --- | --- | --- | --- | --- |
| איירבוס A319-100 | 4 | — | — | — | 150 | 150 |  |
| איירבוס A320-200 | 9 | — | — | — | 168 | 168 | יוחלפו במטוסי איירבוס A320neo |
| איירבוס A320neo | 34 | 38 | — | — | 174 | 174 |  |
| איירבוס A321-200 | 6 | — | — | — | 200 | 200 |  |
| איירבוס A330-300 | 9 | — | 32 | 56 | 174 | 262 |  |
| איירבוס A330-300 | 9 | — | 32 | 56 | 178 | 266 |  |
| איירבוס A340-300 | 0 | יצאו משירות ב-2020 | 42 | 28 | 164 | 234 | — |
| איירבוס A340-300 | 0 | יצאו משירות ב-2020 | 40 | 28 | 179 | 247 | — |
| איירבוס A350-900 | 4 | 4 | 40 | 32 | 228 | 300 |  |
| בואינג 737-700 | 1 | משמש לטיסות מדיניות בלבד | — | — | 141 | 141 | יוחלפו במטוסי איירבוס A320neo |
| בואינג 737-800 | 0 | יצאו משירות ב-2024 | — | — | 181 | 181 | יוחלפו במטוסי איירבוס A320neo |
 מטוסים בחכירה רטובה המופעלים באופן קבוע עבור החברה 
| איירבוס A320neo | 6 | — | — | — | 180 | 180 | מופעלים על ידי סקנדינביאן איירליינס אירלנד. |
| ATR 72-600 | 9 | צפוים לצאת משירות ב-2025 | — | — | 70 | 70 | מופעלים על ידי החברות Flybe ונורדיקה |

| בומברדיה CRJ900 | 19 | צפוי לצאת משירות ב-2025 | — | — | 90 | 90 | מופעלים על ידי החברות סיטיג'ט ונורדיקה |
| סה"כ | 148 | 44 |  |  |  |  |  |
חברות בת

אייר גרינלנד
סקנדינביאן איירליינס אירלנד
פעילות החברה בישראל

סקנדינביאן פעלה בישראל עוד מימיה הראשונים של מדינת ישראל והפעילה טיסות לקופנהגן וסטוקהולם עד לאוקטובר 2001. אז הטיסות הופסקו בעקבות קיצוצים בקווי החברה. והירידה בביקוש לטיסות לישראל בעקבות האינתיפאדה השנייה. ביוני 2012 החזירה את הטיסות לקופנהגן בתדירות של 3 טיסות שבועיות במטוסים צרי גוף. כאשר בקיץ 2013 חזרה לטוס גם לסטוקוהלם באוקטובר 2015 הפסיקה החברה את טיסותיה לישראל מסיבות תפעוליות.
תאונות ותקריות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
האסון בנמל התעופה לינאטה - ב-8 באוקטובר 2001 טיסה 686 של החברה התנגש במטוס מסוג ססנה על מסלול בנמל התעופה מילאנו-לינטה. כל יושבי המטוס נהרגו. החקירה של התאונה מצאה כשלים בניהול נמל התעופה.
ראו גם

פינאייר
סטאר אלייאנס - סקנדינביאן איירליינס היא חלק מברית חברות התעופה סטאר אלייאנס.
הערות שוליים

↑  פרטי צי המטוסים של סקנדינביאן איירליינס, באתר airfleets.net (באנגלית)
↑  פרטי צי המטוסים של סקנדינביאן איירליינס אירלנד, באתר airfleets.net (באנגלית)
↑  https://www.sasgroup.net/en/sas-places-order-for-an-additional-50-airbus-a320neo-aircraft-to-create-a-single-type-fleet/
↑  SAS. "SAS complements its production with a new air operator certificate (AOC) and bases outside Scandinavia - SAS".
↑  מטוס ראשון " לש סאס־, נתיבי אויר סקנדינביים, שחידשו את טיסותיהם לישלאל, הגיע אתמול משטוקהולם ללוד., באתר דבר, ‏12 בינואר 1950
↑  זוהר בלומנקרנץ, חברות התעופה דלתא ו-SAS מפסיקות הטיסות לישראל, באתר הארץ, 27 בספטמבר 2001
↑  ספיר פרץ, ‏אחרי למעלה מעשור: חברת התעופה SAS מרחיבה פעילות בישראל, באתר גלובס, 4 בנובמבר 2012
↑  טיסת SAS הראשונה בקו תל אביב-שטוקהולם יצאה היום, באתר PassportNews, ‏21 ביוני 2013
↑  ספיר פרץ, ‏חברת התעופה סקנדינביאן איירליינס מפסיקה לטוס לישראל, באתר גלובס, 19 באוקטובר 2015
| --- | --- |
בקרת זהויות :  NLI: 987007604371205171  BnF: cb15163886r (data)  GND: 1079426-8  ISNI: 0000 0001 2243 1344  LCCN: n80160439  NKC: pna2014829842  VIAF: 130189799   WorldCat (עם VIAF): 130189799
1870 במדע

| 0 | 1 | 2 | 3 |
| --- | --- | --- | --- |
|  |  | 1870  במדע |  |
< · 1868 · 1869 — 1870 — 1871 · 1872 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
ארכאולוגיה

גילוי שרידים של אצטדיון פאנאתינאיקו. לאחר בנייה מחדש שימש למשחקי אולימפיאדת 1896.
טכנולוגיה

2 באוגוסט – פתיחת מנהרה מתחת לתמזה. במנהרה נבנתה מסילת ברזל להעברת נוסעים.
המצאת פסנוע משופר על ידי תומאס אלווה אדיסון
שימוש ראשון בנשק נגד כלי טיס במהלך מלחמת צרפת–פרוסיה.
מטאורולוגיה

1 בנובמבר – פרסום תחזית מזג האוויר הראשונה בארצות הברית.
מתמטיקה

פרסום גאומטריה היפרבולית על ידי פליקס קליין
נולדו

7 בפברואר – אלפרד אדלר, פסיכולוג אוסטרי (נפטר ב-1937)
30 בספטמבר – ז'אן-בטיסט פרן, פיזיקאי צרפתי, חתן פרס נובל (נפטר ב-1942)
נפטרו

12 במרץ – שארל קסביה תומא דה קולמר, ממציא צרפתי
קרלינג

אבן קרלינג עשויה גרניט
שחקן קרלינג באולימפיאדת החורף לנוער ב-2012
קרלינג (Curling) הוא ענף ספורט קבוצתי המשלב טכניקה ואסטרטגיה. במשחק, אשר נערך על משטח קרח, מתחרות זו בזו שתי קבוצות בנות ארבעה שחקנים כל אחת, ומנסות למקם אבנים סמוך ככל האפשר למרכז ה"בית" של הקבוצה השנייה. המשחק פופולרי בעיקר בקנדה, בשווייץ, בצרפת ובסקוטלנד, ומהווה חלק ממשחקי החורף האולימפיים מאז 1998.
היסטוריה

הראיה המוקדמת ביותר למשחק קרלינג היא אבן משנת 1511 מסקוטלנד. אבן זו נשאה את הכתובת "St. Js B Stirling", ונקראת, לכן, גם "אבן סטירלינג". מועדון הקרלינג הראשון הוקם בשנת 1716 בקילסית. בשנת 1838 הוקם "איגוד הקרלינג הקלדוני", לשם פיקוח על התפתחות המשחק והנהגת חוקים אחידים.
בשנת 1959 נערכה בפאלקירק ובאדינבורו אליפות העולם הראשונה לגברים, שנקראה אז (ועד 1968) "הגביע הסקוטי". זכתה בה נציגת ססקצ'ואן הקנדית. בשנת 1966 הוקמה בוונקובר התאחדות הקרלינג הבינלאומית (ICF), אשר שנתה את שמה ל"התאחדות הקרלינג העולמית" (WCF) בשנת 1991.
בשנת 1975 נערכו לראשונה אליפויות אירופה לגברים ולנשים. ארבע שנים מאוחר יותר נפתחו אליפויות העולם לנשים.
בשנים 1924, 1932, 1988 ו־1992 שוחקו תחרויות־ניסיון בקרלינג, והחל מאולימפיאדת נאגנו (1998) הקרלינג הוא ענף אולימפי לכל דבר ועניין.
מגרש

קרלינג משוחק על גבי משטח קרח מיוחד. כדי לגרום לאבנים להחליק טוב יותר, מכוסה המשטח מדי פעם בטיפות מים זעירות. אורך המגרש הוא 138 רגל (42.07 מטרים לערך), ורוחבו 14 רגל (כ־4.28 מטרים).
בקצה המגרש מצויר מבנה הקרוי "בית" (House), ומורכב מעיגול לבן ("כפתור", Button) המוקף בשלוש טבעות. רדיוס הכפתור הוא 15 סנטימטרים. רדיוס הטבעת הראשונה הוא שתי רגליים (61 סנטימטרים), והטבעות השנייה והשלישית מתרחבות בקצב דומה, ולהן מחוגים באורך ארבע ושש רגליים בהתאמה (122 ו־183 סנטימטרים). מרכז הכפתור נקרא Tee.
אבנים

אבני הקרלינג מעוגלות ומיוצרות מגושי גרניט. גובהן לפחות 4.5 אינץ' (11.43 ס"מ), משקלן כ-42 פאונד (כ-19 ק"ג), והיקפן לכל היותר 36 אינץ' (91.44 ס"מ, כך שקוטרן המרבי הוא כ-29.1 ס"מ). בצדן התחתון הן משויפות כך שיוכלו להסתובב סביב עצמן, ובצדן העליון מחוברת אליהן ידית.
מהלך המשחק

במשחק קרלינג מתמודדות זו מול זו שתי קבוצות אשר בכל אחת מהן ארבעה שחקנים. שחקנים אלו נקראים לפי סדר ההטלות שלהם: ראשון, שני, שלישי ורביעי. בטורנירים החשובים הן מתחרות בעשרה סיבובים (Ends), ובתחרויות אחרות - בשמונה. קבוצה יכולה לפרוש ממשחק אם אינה מאמינה עוד שביכולתה לנצח בו, ובלבד שהסתיימו שישה סיבובים לפחות.
כל סיבוב מחולק לשש־עשרה הטלות (Shots), שמונה לכל קבוצה. כל שחקן מטיל בסך הכול שתי אבנים (Stones); זכות ההטלה עוברת לסירוגין בין הקבוצות. את הסיבוב יפתח ה"ראשון" של קבוצה א', ואחריו יטיל המקביל לו בקבוצה ב'. אחריו שוב הראשון של א', ושוב הראשון של ב'. אחר־כך יטיל השני של א', ואז השני של ב', וכן הלאה.
"הטלה" היא כינוי לפעולה הבאה: השחקן המטיל אוחז בידו אבן קרלינג - אבן גרניט מעוגלת בעלת ידית - יוצא מנקודת הפתיחה שלו, הנקראת "Hack", ומחליק לאטו על הקרח. בשלב מסוים הוא משחרר את האבן, שמתחילה לנוע לעבר הבית. בשלב זה נכנסים לפעולה שני חברים אחרים מקבוצתו, האוחזים בידיהם מטאטאי־קרח. שני אלה מחליקים את הקרח שלפני האבן הנעה, ומתיכים בכך את הקרח בנתיב התנועה של האבן. פעולה זו מונעת האטה במהירות האבן שנותנת תנועה למרחק ארוך יותר, וכן את הסטת מסלולה.
אם אבן פוגעת בגוף זר (למשל, מטאטא), לא מגיעה ל"קו המשחק" (Hog Line) או עוברת מעבר ל"קו האחורי" (Back Line) היא נפסלת ומוצאת מהמשחק. בשתי ההטלות הראשונות של כל קבוצה, אין להסיט ממקומן אבנים הנמצאות ב"אזור השמירה החופשית" (Free Guard Zone); אם פגעה אבן כלשהי באבן כזאת, היא תוצא מהמשחק, והאבן הנפגעת תושב למיקומה המקורי. בכל מצב אחר, אבן הנדחפת על ידי אבן אחרת אל מחוץ לגבולות המשטח מוצאת מהמשחק.
בכל סיבוב זוכה רק קבוצה אחת בנקודות. זוהי הקבוצה שלה האבן הקרובה ביותר למרכז הבית (Tee; ראו מגרש). קבוצה זו זוכה בנקודה אחת לכל אבן הקרובה יותר למרכז מאשר האבן הקרובה ביותר למרכז של הקבוצה היריבה (בעת חישוב הנקודות מתייחסים רק לאבנים הנמצאות בתוך הבית). למשל, אם לקבוצה א' שלוש אבנים בבית, ומרחקיהן ממרכזו הם 20, 50 ו־100 סנטימטרים, ולקבוצה ב' אבן אחת בבית, ומרחקה ממרכזו 90 סנטימטרים, תזכה קבוצה א' בשתי נקודות.
קפטן הקבוצה נקרא "סקיפ" (Skip), ויכול לבחור באיזו עמדה שירצה. כאשר אינו מטיל אבנים בעצמו, עומד הסקיפ מאחורי הבית, ומתווה עבור המטילים והמטאטאים מקבוצתו את הטקטיקה הרצויה בהטלה הנוכחית. על פי רוב, משחק הסקיפ כ"רביעי", כיוון שהרביעי מטיל את שתי האבנים האחרונות - והחשובות ביותר - של קבוצתו בכל סיבוב. היות שהסיבוב מסתיים לאחר שש־עשרה הטלות בדיוק, קיימת חשיבות מכרעת לאבן השש־עשרה והאחרונה של הסיבוב; באפשרותה להפוך את תוצאת הסיבוב מן הקצה אל הקצה. אבן זו נקראת "פטיש" (Hammer), וחשיבותה הביאה לטביעת המונח "יתרון הפטיש" (Hammer Advantage) המשמש בניתוח עמדות. הקבוצה המחזיקה בפטיש בסיבוב הראשון, דהיינו, זו שמטילה בו את האבנים הזוגיות, נקבעת בהגרלה; בכל סיבוב נוסף תחזיק ביתרון הפטיש הקבוצה שהפסידה בסיבוב הקודם. אם תוצאת הסיבוב היא תיקו (דהיינו, 0:0, כיוון שלא היו אבנים בבית), הקבוצה שאחזה בפטיש תמשיך ליהנות ממנו גם בסיבוב הבא. מדברים אלה עולה כי התוצאה הגרועה ביותר עבור קבוצה המחזיקה ביתרון הפטיש איננה, בהכרח, הפסד בסיבוב; ניצחון 1:0 עשוי להיות חמור יותר, מפני שהוא גורר את הפסד יתרון הפטיש.
בסיום כל הסיבובים מנצחת הקבוצה שזכתה במרב הנקודות. במצב של תיקו, יתנהל סיבוב נוסף להכרעה.
בשל המשקל הרב שניתן לאסטרטגיית המשחק, נקרא הקרלינג לעיתים גם "שחמט על הקרח".
ספורט הקרלינג בישראל

ספורט הקרלינג בישראל מאוגד תחת התאחדות הקרלינג הישראלית אשר שמה לה למטרה את קידום ספורט הקרלינג בישראל לכל שכבות האוכלוסייה
ילדים ונוער, נשים וגברים, נכים וקשישים ומשוחק כקרלינג קרח, קרלינג שטיחים, קרלינג גלגלים וקרלינג שדה. קיימים כיום 8 מועדונים בישראל.
מגרש קרלינג
סוד הממלכה הקסומה

| --- | --- |

כרזת הסרט
 מבוסס על:  אגם הברבורים 
 בימוי:  ריצ'רד ריץ' 
 הופק בידי:  נסט פאמילי אינטרנייטנמנט ריצ'רד ריץ' טרי ל. נוס ת'ומס ג' טובין ג'ארד בראון
 תסריט:  ברייאן ניסן ריצ'רד ריץ'
 מדבבים:  מישל ניקסטרו ג'ון קליז סטיבן רייט ג'ק פאלאנס הווארד מקגילין סנדי דנקן Steve Vinovich 
 מוזיקה:  לקס דה אזודו 
 מדינה:  ארצות הברית 
 חברת הפקה:  A. Film A/S, Crest Animation Productions, Nest Family Entertainment, סרטי סוני הנפשה 
 חברה מפיצה:  ניו ליין סינמה (ארצות הברית) סרטי קולומביה
 שיטת הפצה:  וידאו על פי דרישה 
 הקרנת בכורה:  18 בנובמבר 1994
 משך הקרנה:  90 דק' 
 שפת הסרט:  אנגלית 
 סוגה:  סרט פנטזיה, סרט מוזיקלי, סרט לכל המשפחה, קומדיה רומנטית, סרט דרמה, דרמה קומית 
 תקציב:  9,771,658 דולר
 הכנסות באתר מוג'ו:   swanprincess
 סרט הבא:  סוד הממלכה הקסומה 2: סודה של הטירה
 אתר רשמי
 דף הסרט ב־IMDb
 
סוד הממלכה הקסומה (באנגלית: The Swan Princess, "נסיכת הברבורים") הוא סרט הנפשה משנת 1994 המבוסס על הצגת הבלט "אגם הברבורים".
שיר הנושא של הסרט, "Far Longer than Forever", היה מועמד לפרס גלובוס הזהב בקטגוריית השיר המקורי הטוב ביותר, אך הפסיד לשיר "Can You Feel the Love Tonight" מתוך הסרט "מלך האריות".
עלילה

פרק זה טעון עריכה. אנא תרמו לוויקיפדיה .  הסיבה היא: ויקיזציה מסיבית.
המלך ויליאם, אביה של הנסיכה אודט, והמלכה יוברטה, אמו של הנסיך דרק, רצו לחתן את ילדיהם בתקווה לאחד את ממלכתם. כילדים וכמתבגרים, דרק ואודט לא סבלו אחד את השני, אבל כשהשניים נפגשו כמבוגרים הם התאהבו. כאשר אודט שאלה את דרק מה הוא רואה בה חוץ מיופיה, ודרק השיב שהוא אינו יודע מה להגיד, אודט התאכזבה והחתונה בוטלה.
אודט וויליאם עזבו את טירתה של יוברטה, אבל בדרך הביתה הם הותקפו על ידי רופבארט, מכשף שהמלך ויליאם גירש אותו לפני שנים. אחד החיילים של המלך הספיק בשארית כוחו להגיע לטירתה של יוברטה כדי להודיע שהם הותקפו על ידי "חיית פרא". כשדרק רכב לכיוון אזור ההתקפה, הוא מצא את המלך ויליאם שאמר לפני מותו, "זה לא כמו שחושבים". האנשים בממלכה האמינו שאודט מתה, חוץ מדרק, שנשבע למצוא אותה.
רופבארט הטיל כישוף על אודט, ושבה אותה באגם ביערות. אף על פי שהיא יכולה לעזוב את האדמה מתי שהיא מעוניינת, אבל ברגע שהיא עוזבת את האגם באור ירח, היא משנה את צורתה לברבור. אודט חייבת להיות באגם, בזמן שאור הירח נוגע בכנפייה. רופבארט הסביר שהוא רוצה להתחתן עם אודט כדי להשתלט על ממלכתו של ויליאם. בכל לילה רופבארט מבקר אותה כדי להציע לה נישואים, אבל מקבל אותו סירוב ממנה בכל לילה. בזמן השהייתה באגם, היא מתחברת עם 3 חיות: ז'אן-בוב - צפרדע שחושב שהוא נסיך, ספיד הצב ופופין תוכי הים. אודט מאמינה שדרק מחפש אותה, בדיוק כמו שדרק מאמין שיום אחד הוא ימצא אותה.
בעזרת חבריה החיות, אודט מצליחה לפתות את דרק לאגם, כדי שתשנה את צורתה למצב האדם שלה מול עיניו. היא הסבירה שהכישוף יוסר רק על ידי "נדר לאהבת נצח", שבו דרק חייב "להוכיח לכל העולם" את אהבתו. דרק מזמין את אודט לנשף שמתקיים בטירתה של אימו, יוברטה, בלילה, כדי שיקיים את הנדר שלו בפני כל האורחים. אבל בדיוק שדרק עזב, רופבארט הגיע וגילה את כל מה ששמע. הוא כלא את אודט בצינוק המימי של הטירה, והפך את העוזרת "הזקנה" שלו לכפילה של אודט, כדי להגיע נשף במקום אודט האמיתית. הוא הסביר שאם דרק יכריז את נדרו לנערה הלא נכונה, אודט תמות.
בנשף, בזמן שהרבה נסיכות הוצגו בפני דרק, אודט הצליחה לברוח מהצינוק, אבל איחרה את המועד בדיוק כשראתה את דרק הצהיר את נדרו לאודט המזויפת ("הזקנה"). כשדרק הבין מה עשה, הוא חזר לאגם למצוא את אודט במצב האדם שלה, אבל גוססת באיטיות. רופבארט חשף את עצמו כ"חיית הפרא". קרב התחולל בינו לבין דרק, והסתיים ברגע שדרק ירה חץ ישר לליבו של "חיית הפרא". דרק מצהיר על אהבתו לאודט, שברגע נס מחלימה. סוף סוף אודט ודרק נשואים בחתונה מלכותית, וכל הממלכה שמחה.
מדבבים באנגלית

מישל ניקסטרו - אודט (דיבור)
ליז קלאוואי - אודט (שירה)
אדריאן זהירי - אודט הילדה
הווארד מקגילין - דרק
אדם ווילי - דרק הילד
ג'ואל מקינון מילר - ברומלי
דייקין מתיוס - המלך ויליאם
סנדי דנקן - המלכה יוברטה
מארק הרליק - רוג'רס
ג'ון קליז - ז'אן בוב (דיבור)
דייוויד ציפל - ז'אן בוב (שירה)
סטיבן רייט - ספיד (דיבור)
ג'ונתן הדרי - ספיד (שירה)
לקס דה אזודו - רודבארט (שירה)
מדבבים בעברית

שלומית אהרון - אודט
טליה ברקאי - אודט הילדה, אודט הנערה
יובל דור - דרק
דורון בן-עמי - דרק הילד
יובל סגל - דרק הנער
צחי נוי - ברומלי
עידו מזרחי - ברומלי הילד, ברומלי הנער
דודו זר - המלך ויליאם, אחד מאנשי החצר של יוברטה
מיקי קם - המלכה יוברטה, "הזקנה"
יהויכין פרידלנדר - רוג'רס
עמי מנדלמן - צ'מברלין החצרן, אחד מאנשי החצר של יוברטה
דני בסן - פופין, המספר
גיורא קנת - ז'אן בוב
מיכה אוזין סליאן - ספיד
אלי גורנשטיין - רודבארט
סרטי המשך

החל משנת 1997 הופקו לסרט 11 סרטי המשך שהופצו ישירות לצפייה ביתית. הסרט האחרון בסדרה יצא בשנת 2023, והוא קרוי על שם שיר הנושא של הסרט הראשון, "Far Longer than Forever".
(1997) סוד הממלכה הקסומה 2: סודה של הטירה
(1998) סוד הממלכה הקסומה 3: תעלומת האוצר המכושף
(2012) סוד הממלכה הקסומה 4: חג המולד
(2014) הממלכה הקסומה 5: סיפור מלכותי
(2016) סוד הממלכה הקסומה 6: היום פיראטית, מחר נסיכה!
(2017) סוד הממלכה הקסומה 7: חשאיות מלכותית
(2018) סוד הממלכה הקסומה 8: תעלומה מלכותית
(2019) סוד הממלכה הקסומה 9: ממלכת המוזיקה
(2020) סוד הממלכה הקסומה 10: חתונה מלכותית
(2023) סוד הממלכה הקסומה 11: אגדה נולדה
(2023) סוד הממלכה הקסומה 12: אוהב אותך לנצח
1873 במדע

| 0 | 1 | 2 | 3 |
| --- | --- | --- | --- |
|  |  | 1873  במדע |  |
< · 1871 · 1872 — 1873 — 1874 · 1875 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
גאוגרפיה

גילוי ארץ פרנץ יוזף על ידי משלחת אוסטרו-הונגרית לאזור הקוטב הצפוני.
טכנולוגיה

לוי שטראוס ויעקב דייוויס קיבלו פטנט על שימוש במסמרי נחושת בג'ינס.
בניית מערכת קירור ראשונה בעולם על ידי קרל פון לינדה.
בניית מחרטה אוטומטית על ידי קריסטופר ספנסר.
מטאורולוגיה

ספטמבר – הקמת ארגון מטאורולוגי בינלאומי
מתמטיקה

קבוע מתמטי e הוכח כמספר טרנסצנדנטי.
גאומטר צרפתי אנרי ברוקר פרסם את מחקרו בתחום המשולשים.
פיזיקה

יוהנס דידריק ואן דר ואלס פרסם את מחקריו בתחום הגזים כולל גז ואן דר ואלס.
גילוי פליטה תרמיונית על ידי פרדריק גוטרי.
נולדו

9 באוקטובר – קרל שוורצשילד, פיזיקאי ואסטרונום גרמני (נפטר ב-1916)
נפטרו

27 בינואר – אדם סדג'וויק, גאולוג אנגלי (נולד ב-1785)
30 במרץ – בנדיקט מורל, פסיכיאטר צרפתי (נולד ב-1809)
18 באפריל – יוסטוס פון ליביג, כימאי גרמני (נולד ב-1803)
15 בספטמבר – אלכסיי פדצ'נקו, גאוגרף רוסי (נולד ב-1844)
14 בדצמבר – לואי אגסי, זואולוג וגאולוג שווייצרי (נולד ב-1807)
1879 במדע

| 0 | 1 | 2 | 3 |
| --- | --- | --- | --- |
|  |  | 1879  במדע |  |
< · 1877 · 1878 — 1879 — 1880 · 1881 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
ארכאולוגיה

תחילת חפירות גדולות בבבל על ידי אורמוזד ראסם
גילוי ציורי קיר במערת אלטאמירה.
ביולוגיה

היינריך אנטון דה ברי לראשונה משתמש במונח סימביוזה.
גאולוגיה

ואסילי דוקוצ'ייב פרסם את מחקריו בפדולוגיה.
טכנולוגיה

31 במאי – ורנר פון סימנס מפעיל רכבת חשמלית באמצעות מקור חשמל חיצוני.
22 באוקטובר – המצאת תומאס אלווה אדיסון לשיפור נורה חשמלית.
כימיה

פר תאודור קלבה גילה הולמיום ותוליום.
לרס נילסון גילה סקנדיום.
פיזיקה

גילוי אפקט הול על ידי אדבין הול.
ניסוח חוק סטפן-בולצמן על ידי יוזף סטפן.
נולדו

1 בינואר – ארנסט ג'ונס, נוירולוג בריטי (נפטר ב-1958)
22 בפברואר – יוהנס ברנסטד, כימאי דני (נפטר ב-1947)
8 במרץ – אוטו האן, פיזיקאי גרמני, חתן פרס נובל (נפטר ב-1968)
14 במרץ – אלברט איינשטיין, פיזיקאי גרמני, חתן פרס נובל (נפטר ב-1968)
20 במרץ – מוד מנטן, רופאה ומדענית קנדית, עסקה בביוכימיה, היסטוכימיה ובקינטיקה אנזימטית (נפטרה ב-1960)
28 במרץ – מילוטין מילנקוביץ', גאופיזיקאי סרבי (נפטר ב-1958)
נפטרו

3 במרץ – ויליאם קינגדן קליפורד, מתמטיקאי אנגלי (נולד ב-1845)
4 באפריל – היינריך וילהלם דוב, פיזיקאי גרמני (נולד ב-1803)
4 במאי – ויליאם פרוד, מהנדס בריטי (נולד ב-1810)
5 בנובמבר – ג'יימס קלרק מקסוול, פיזיקאי סקוטי (נולד ב-1831)
פנופיברט

| --- | --- |

 נתונים כימיים
 כתיב כימי:  C20H21ClO4 
 מסה מולרית:  360.113 יחידת מסה אטומית מאוחדת 
 נתונים פרמוקוקינטיים
 מטבוליזם:  glucuronidation
 בטיחות
 מעמד חוקי:  Rx-only
 קטגוריית סיכון בהריון:  קטגוריית סיכון C 
 מזהים
 קוד ATC:  C10AB05 
 מספר CAS:  49562-28-9
 PubChem:  3339
 ChemSpider:  3222
 
פנופיברט (fenofibrate), שנמכרת תחת שם המותג Tricor של חברת אבווי, בין היתר, היא תרופה ממשפחת הפיברטים המשמשת לטיפול ברמות שומנים בדם. פנופיברט אינה משווקת בישראל. התרופה מומלצת פחות מסטטינים מכיוון שלא נראה שהיא מפחיתה את הסיכון למחלות לב או למוות. התרופה מומלצת לשימוש יחד עם שינויים תזונתיים. נלקחת דרך הפה.
תופעות לוואי שכיחות כוללות בעיות בכבד, בעיות נשימה, כאבי בטן, בעיות שרירים ובחילה. תופעות לוואי חמורות עשויות לכלול נמק אפידרמיס רעיל, פגיעה חמורה בשרירים (רבדומיוליזיס), אבני מרה, קרישי דם ודלקת הלבלב. השימוש בהריון והנקה אינו מומלץ.
התרופה הוגשה כפטנט בשנת 1969 ונכנסה לשימוש רפואי בשנת 1975. ניתן להשיגה כתרופה גנרית. אספקה של חודש בבריטניה עולה לשירות הבריאות הלאומי כ-3.67 ליש"ט לחודש נכון לשנת 2019. בארצות הברית העלות הסיטונאית של סכום זה היא בערך 8.40 דולר. בשנת 2017 הייתה זו התרופה ה-70 הנפוצה ביותר בארצות הברית עם יותר מאחד-עשר מיליון מרשמים.